Դա գործընթաց է,որը պետք է իրականացվի: Դատական համակարգին լուրջ փոփոխություններ են պետք, առանձին մարդիկ պետք է լքեն դատական համակարգը: Կարծում եմ կա լիարժեք հնարավորություն, որովհետեւ դատական բոլոր նիստերը արձանագրված են, բոլոր կայացված որոշումները առկա են եւ, կարելի է յուրաքանչյուրի դատավորի կայացրած վճիռների ծաղկաքաղն անելով, պատկերացուըմ կազմել, թե ինչպես են ընդունվել այդ որոշումները: Համոզված եմ՝ որ Նիկոլ Փաշինյանը փառահեղ ձեւով կիրականացնի դա: Սակայն մի բան ակնհայտ է, որ այս գործընթացը պահանջելու է բավական երկար ժամանակ, իսկ հիմա ընթանում են պրոցեսներ, որոնց ընթացքում մարդիկ են հայտնվում դատական համակարգի եւ իրավապահ մարմինների ուշադրությաքն կենտրոնում, որոնք 20 տարիների ընթացքում խիստ ազդեցություն են ունեցել դատաիրավական համակարգի վրա: Կարծում եմ,որ դատավորների մի մասը կաշկանդված է, մի մասը վախեցած է, մի մասը գործում է ոչ թե իր խղճի, օրենքի եւ իրավունքին համարժեք, այստեղ այլ գործոններ են աշխատում եւ այստեղ էլ մտահոգություններ են առաջանում: